14/09/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 4 de setembro de 2020 da XT da Coruña pola que se concede a autorización administrativa previa e de construción da instalación eléctrica que se describe no Concello de Oleiros (Núm. Expte. IN407A 2020/71-1)

Resolución do 4 de setembro de 2020 da Xefatura Territorial da Coruña pola que se concede a autorización administrativa previa e de construción da instalación eléctrica que se describe no Concello de Oleiros (Núm. Expte. IN407A 2020/71-1) Visto o expediente para outorgamento de autorización administrativa previa e de construción da instalación eléctrica que a seguir se cita: – Solicitante: Nova Galicia Urbanizadora, S. L. U. – Enderezo Social: Avda Linares Rivas, 1-baixo - 15005 A Coruña – Título: Proxecto de: LMTS, CS e CT de 400 kVA para Pazo de Xaz - Rúa República de Uruguay, 93 - 15178 Oleiros. – Situación: Rúa República de Uruguay, 93 -15178 Oleiros – Descricións técnicas: Liña de media tensión soterrada de 15kV, con inicio e fin na liña de distribución (expte IN407A 2018/8) logo de entrar e saír no CS proxectado, condutor RHZ1 2OL 12/20 kV 3x(1X240 mm 2 ) Al, lonxitude 12 m (entrada e saída). Centro de secionamento en edificio prefabricado soterrado con celas prefabricadas tipo 3L Telecontrolado con transformador de tensión para alimentación auxiliar (3L 2TC GPRSFO ME + TT GNF) (24KV, 400A, 16kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 4 de setembro de 2020. O xefe territorial Isidoro Martínez Arca